“Yulduzlar jangi: Kuchning uyg‘onishi” filmi pul yig‘ish bo‘yicha rekord tezlikni o‘rnatdi, deb xabar bermoqda Associated Press axborot agentligi. Film AQShda ekranga chiqqanidan keyin 9 kun o‘tib 1 mlrd dollar pul yig‘di. Bu ma’lumotlarni Box Office Mojo portali tasdiqlamoqda. Joriy ma’lumotlarga ko‘ra, film 1,090 mlrd dollar, jumladan AQShda 544 mln dollar va xorijda 546 mln dollar yiqqan. Portalning umumiy reytingda yangi film ayni vaqtda barcha zamonlarning eng kassabop filmlari ichida 15-o‘rinni egallamoqda. Associated Press axborot agentligi filmni o‘tayotgan yilning eng asosiy tomoshasi deb atadi.